b'\n_START_ARTICLE_\nAmharid\n_START_PARAGRAPH_\nAmharid (varem ka amhaarad) on semiidi rahvas Etioopias. K\xc3\xb5nelevad afroaasia keelkonna semiidi r\xc3\xbchma kuuluvat amhara keelt. Nad on suuruselt teine rahvas Etioopias oromode j\xc3\xa4rel, kuid amharid on riigi kultuuriliselt m\xc3\xb5jukaim rahvus. Samuti on amharid ajalooliselt kuni hiljutise minevikuni olnud Etioopias poliitiliselt juhtival positsioonil._NEWLINE_Amharite \xc3\xbcldarvu on m\xc3\xb5nev\xc3\xb5rra raske tuvastada, kuna mitmed v\xc3\xa4iksemad Etioopia rahvas on v\xc3\xb5tnud omaks amhari keele. 2007. aasta rahvaloendusel loendati Etioopias 19 867 817 amharit (26,9% riigi elanikkonnast)._NEWLINE_Amharate asualad paiknevad valdavalt Etioopia m\xc3\xa4gismaal riigi kesk- ja p\xc3\xb5hjaosas. Suurem osa amhareid j\xc3\xa4rgib alates 4. sajandi keskpaigast monof\xc3\xbcsiitlikku Etioopia \xc3\xb5igeusku, v\xc3\xa4hesel m\xc3\xa4\xc3\xa4ral on ka islamiusulisi._NEWLINE_Antropoloogiliselt esindavad amharid etioopia rassit\xc3\xbc\xc3\xbcpi, mis on tekkinud europiidide ja negriidide segunemise tulemusena.'